Kirovo Čepeckas
Kirovo Čepeckas (rus. Кирово-Чепецк) – miestas Rusijoje, Kirovo srityje, 22 km į pietryčius nuo Kirovo; rajono centras (į jo sudėtį nepatenka). Įsikūręs prie Viatkos ir Čepcos santakos. Geležinkelio atšaka, plentas į Kirovą. Metalo apdirbimo, maisto pramonė, gelžbetoninių gaminių gamyklos, chemijos kombinatas, siuvimo fabrikas. Veikia šiluminė jėgainė. Muziejus, kultūros namai, Visų Šventųjų cerkvė. Tautinė sudėtis (2010 m.): rusai – 95,1 %, totoriai – 1,52 %, udmurtai – 1,04 %, mariai – 0,23 %.